b'\n_START_ARTICLE_\nTartu Katoliku Hariduskeskus\n_START_PARAGRAPH_\nTartu Katoliku Hariduskeskus on era\xc3\xb5iguslik lasteaed-p\xc3\xb5hikool Tartus, mis rajati 1993. aastal._NEWLINE_\xc3\x95ppehooned asuvad kahes majas. 5.\xe2\x80\x939. klassid asuvad  Agathe majas Jakobi 41 ning lasteaed ja 1.\xe2\x80\x934. klass asuvad Joosepi majas Oru 3. Kooli omanik on MT\xc3\x9c Tartu Katoliku Hariduskeskus, mille juhatuse liikmed on Aleksandra Sooniste, isa Miguel\xc2\xa0Angel\xc2\xa0Arata\xc2\xa0Rosenthal\xc2\xa0ja \xc3\xb5de Veronika (Monika Komorova). Katoliku koolis \xc3\xb5ppis 2014./2015. \xc3\xb5ppeaastal 401 \xc3\xb5pilast. 1.\xe2\x80\x939. klassil on 2015./2016. \xc3\xb5ppeaastast k\xc3\xb5ikides klassides kaks paralleeli. Hariduskeskus on Eesti Kristlike Erakoolide Liidu vaatlejaliige. 2016./2017. \xc3\xb5ppeaastal plaanis hariduskeskus alustada Tartu Katoliku G\xc3\xbcmnaasiumiga, aga loobus sellest.'